ขอร้องเรียนเจ้าหน้าที่สำนักงานเลขานุการปลัดกรุงเทพมหานคร เนื่องจากเมื่อวันที่ 10 มิ.ย. 67 เวลา 14.19 น. ได้โทรศัพท์ไปสอบถามการประชุม lunch meeting ของปลัดกรุงเทพมหานคร ซึ่งเจ้าหน้าที่ส่วนงานอื่นที่โอนสายให้พูดดีมาตลอด แต่เมื่อได้สอบถามเจ้าหน้าที่ที่เบอร์ 1294 เกี่ยวกับรายละเอียดของการประชุมโดยถามอย่างสุภาพ เพียงแต่ถาม3-4 คำถามเพื่อให้ทราบรายละเอียดเท่านั้น เจ้าหน้าที่คนนี้พูดคำว่า “ถามเยอะจัง และ ถามหลายอย่างจัง” พูดซ้ำถึง 2 ครั้ง เป็นเจ้าหน้าที่สามารถพูดแบบนั้นกับผู้ติดต่อ สมควรหรือไม่ ขอให้ผู้บังคับบัญชาโปรดอบรมและตักเตือนเจ้าหน้าที่ที่รับโทรศัพท์ เบอร์ 1294 ในเวลา 14.19 น. ของวันที่ 10 มิ.ย. 67 ด้วย เนื่องจากอยู่ในสังกัดสำนักงานเลขานุการปลัดกทม. ที่ทรงเกียรติ จึงควรปฏิบัติตนและใช้วาจาที่เหมาะสมกับผู้ที่โทรศัพท์มาติดต่อด้วย ไม่ว่าผู้นั้นจะเป็นเจ้าหน้าที่ กทม. ด้วยกันหรือประชาชนก็ตาม